થોડા દિવસ પહેલાં દીપિકા પદુકોણ અને રણવીરસિંહનાં માતા-પિતા એકબીજાને મળ્યાં. બંનેનાં માતા-પિતાની મુલાકાત સારી રહી. ઘણી વાર સુધી તેઓ એકબીજા સાથે વાતચીત કરતાં જોવા મળ્યાં. રણવીરસિંહ અને દીપિકા પદુકોણને બેસ્ટ અભિનેતા અને અભિનેત્રીનો એવોર્ડ મળ્યો. આ પુરસ્કાર બંનેને ‘બાજીરાવ મસ્તાની’ ફિલ્મ માટે મળ્યો. જ્યારે આ બંનેમાંથી કોઇ પણ એક સ્ટેજ પર હોય તો બીજું તાળીઓના ગડગડાટથી તેનો ઉત્સાહ વધારતું. બંનેએ આ સમારંભમાં ખૂબ ધમાલ કરી. એક મહિના પહેલાં જ્યારે રણબીર-કેટરિનાનું બ્રેકઅપ થયું ત્યારે લોકો કહેવા લાગ્યા કે જૂના પ્રેમીઓ રણબીર અને દીપિકા ફરી એક થઇ શકે છે. રણબીર- દીપિકાનું એકબીજાને મળવાનું પણ વધી ગયું હતું. કેટલાક લોકોએ તો એમ પણ કહ્યું હતું કે ઇન્ડસ્ટ્રી માટે આ સારી વાત છે, જોકે ફિલ્મ ફેર એવોર્ડમાં તો બધું બદલાઇ ગયું.